Lilleplassveita

Lilleplassveita er en 62 meter lang veit i Midtbyen i Trondheim som går vestover fra St. Olavs gate 2 til Drillveita. Veita er brosteinbelagt og er omringet av toetasjes trehus og et par bygårder i mur som veita gir gateparkering og tilkomst til.

Historie 
Før den store bybrannen i 1842 var de fleste av løkkene utbygd i retning av Hospitalet. Unntaket var en åpen plass mellom Kongens gate og Holstveita, som gikk under navnet Lilleløkken eller Lilleplassen. En mindre veit kalt Plassveita gikk opprinnelig nordover fra Kongens gate og til denne plassen. Den var omgitt av noen enkelte bygårder, blant annet Rathegården som var arnested for brannen som utviklet seg til den store bybrannen i januar 1842. Etter brannen i 1842 ble plassen utbygd og dagens trasé oppstod mellom St. Olavs gate og Drillveita.

Bildegalleri

Referanser

Litteratur 

 Paasche, Erling (1983). Historisk litteratur om Trondheim: Trondheim i 1000 år: Historisk Guide, Veitene - Middelalderens gatenett i Trondheim, Trondheim kommune.

Veier i Trondheim
Midtbyen (Trondheim)‎